《虎跑泉寺同孙枢相王李二柱史宴集次苏韵时王柱史将代》
明代·温纯

林深地僻构禅堂，雨霁风来襟袖凉。花发满原春未改，灯传列袖月同长。

清时且喜成三笑，话别先愁各一方。好景共游难再得，醉馀且觅虎泉尝。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。